മോസസ് മാബിഹിഡ സ്റ്റേഡിയം

മോസസ് മാബിഹിഡ എന്നത് സൗത്ത് ആഫ്രിക്കയിലെ  ക്വാസുലു-നടാൽ പ്രവിശ്യയിലെ ഡർബൻ നഗരത്തിലുള്ള ഒരു സ്റ്റേഡിയമാണ്. സൗത്ത് ആഫ്രിക്കൻ കമ്മ്യുണിസ്റ്റ് പാർട്ടിയുടെ മുൻ ജനറൽ സെക്രട്ടറിയായിരുന്ന മോസസ് മാബിഹിഡയുടെ  പേരിലാണ് ഈ സ്റ്റേഡിയം അറിയപ്പെടുന്നത്. ഒരു വിവിധോദ്യേശ്യ സ്റ്റേഡിയമായ ഇത് ബംഗീ ജമ്പിംഗ്, കച്ചേരികൾ, ക്രിക്കറ്റ്, സോക്കർ, ഗോൾഫ് പ്രാക്ടീസ്, മോട്ടോർസ്പോർട്സ്, റഗ്ബി യൂണിയൻ തുടങ്ങി നിരവധി പരിപാടികൾക്ക് വേദിയായി മാറിയിട്ടുണ്ട്. 2010 ഫിഫ ലോകകപ്പിന് ആഥിധേയത്വം വഹിച്ച സ്റ്റേഡിയങ്ങളിലൊന്നായിരുന്നു ഇത്. സ്റ്റേഡിയത്തിന് 55,500 പേരെ ഉൾക്കൊള്ളാൻ കഴിയും (75,000 വരെ വികസിപ്പിക്കാവുന്നതാണ്). കിംഗ്സ് പാർക്ക് സ്പോർട്ടിംഗ് പ്രിസിങ്ക്റ്റിലെ കിംഗ്സ് പാർക്ക് സ്റ്റേഡിയത്തിനും, A1GP വേൾഡ് കപ്പ് ഓഫ് മോട്ടോർസ്പോർട്ടിനായി ഉപയോഗിക്കുന്ന ഡർബൻ സ്ട്രീറ്റ് സർക്യൂട്ടിനും സമീപമാണ് സ്റ്റേഡിയം. ഒരു സ്പോർട്സ് ഇൻസ്റ്റിറ്റ്യൂട്ട്, ഒരു ട്രാൻസ്മോഡൽ ട്രാൻസ്പോർട്ട് സ്റ്റേഷൻ എന്നിവയും ഇതിൽ ഉൾപ്പെടുന്നു.

 അവലംബം 

വർഗ്ഗം:സ്റ്റേഡിയങ്ങൾ